În cursul serii trecute, 04 mai a.c., pompierii militari au fost solicitați să intervină în comuna Asău, sat Straja, în urma unui apel primit pe SNUAU 112 care anunța producerea unui incendiu la o casă de locuit.
Pentru gestionarea operativă a situației de urgență, la locul indicat s-au deplasat două autospeciale de stingere și o ambulanță SMURD.
La sosirea forțelor de intervenție, incendiul se manifesta la nivelul acoperișului unui case de locuit și la nivelul unei anexe, pe o suprafață de aproximativ 140 mp.
Incendiul a fost lichidat în limitele găsite. Din cercetarările efectuate la fața locului, cauza probabilă de producere a incendiului este scurtcircuitul electric.